text: Havnedirektør er tilfreds med nyt havvindmølle-samarbejde
  07 juni 2016 kl. 10.52
  Ole Ingrisch mener, den nye samarbejdsaftale mellem Nordsø-landene er positiv for Esbjerg Havn. 
  Det er en god nyhed for Esbjerg og byens havn, at der er indgået en aftale mellem Danmark og de resterende Nordsø-lande om et samarbejde om havvindmøller. Det mener Esbjerg Havns direktør Ole Ingrisch.
  Det nye samarbejde skal munde ud i fælles EU-regler for havvindmøller og samarbejde om udbud af havvindmøller, og det kommer til at give mere aktivitet på havnen.
  - Bogstaveligt tal så er det jo vand på vores mølle. Det er jo rigtig godt, og det betyder større aktivitet. Det er godt for havnen, det er godt for virksomhederne – og det er godt for alle de arbejdspladser, vi har indenfor havvindmøller, siger havnedirektør Ole Ingrisch til TV SYD og tilføjer:
  - Vi har jo mange arbejdspladser og virksomheder, der er beskæftiget med det her. Jo mere, der er, jo bedre.
  